39. schôdza NR SR - 11.deň - B. popoludní
Dátum: 2025-09-25
Poslanec: Galko, Ľubomír (-)
Druh vystúpenia: Vystúpenie v rozprave

...lacnejší, a to, to bez energopomoci a bez podielu ruského plynu. Ako je to možné. Pani ministerka, ako je to možné toto, kto na tom zarába? Tie cenníky sú zverejnené, na stránkach SPP sú voľne dostupné. Teraz sa pozrime aj na ďalšie prvky, ktoré vstupujú do cien. V Česku je lacnejší poplatok za plynomer v priemere o 14 eur ako na Slovensku. Na Slovensku stojí 77,5 eura, v Česku o 14 eur menej. Prečo je to tak. Prečo je to tak, pani ministerka. Kam ide ten rozdiel. Komu to ide do vrecka. Pozrime sa len na cenu samotného plynu ako komodity. V Česku priemerná cena len samotného plynu pre maloodberateľa je 39 eur za MWh. Na Slovensku priemerne 68,5 eur. Prečo je to tak, pani ministerka, komu to ide, komu ide ten rozdiel. Ako tie kamufláže Roberta Fica porovnávaním cien plynu len na varenie a podobne, to je, to je zúfalé, to je trápne, na to vám nikto neskočí. Výsledok sa počíta a výsledné ceny som vám tu teraz povedal. Všetci na Slovensku platíme vyššie ceny za plyn aj s takzvanou energopomocou, ktoré nám v skutočnosti len vyťahuje ďalšie peniaze z rodinných a firemných účtov, lebo ju neplatí vláda Roberta Fica, ale platíme to my všetci cez zvýšené dane a odvody. Taká je pravda. A vrátim sa ešte k tým, tým cestám Roberta Fica do Moskvy, však ste tam boli tuším aj s ním. On teda tvrdil, že vďaka jeho cestám máme stabilnejšie a lacnejšie ceny, toto povedal, tak sa na to pozrime. SPP v Česku predáva plyn s nula percentami ruského plynu. Na Slovensku je to 50 % ruského plynu v nákupnom mixe SPP. Napriek tomu, napriek tomu je v Českej republike lacnejší, ako je to možné. To kto je tá skupina ľudí, kto si pchá ten rozdiel do vreciek. Kto to je? Ktorý oligarchovia, majitelia, akcionári alebo politici schovaní niekde v závetrí. Tak sa to dozvieme, ale nebude to pekné. Ako budú, budú sa za to zodpovedať tí ľudia. A ešte chcete 435 miliónov z fondou Európskej únie, lebo vraj, inak by bol plyn na Slovensku o 30 % drahší, včera to povedal, minister Kamenický. Ako je to možné, že aj s európskymi peniazmi je ten plyn u nás tak šialene drahý. Kam idú tie peniaze? Kam idú tie peniaze. Kto na tom zarába. Z toho vy, a teraz chcete vyťahovať peniaze nielen z našich vreciek, ale ešte aj z vreciek Európskej únie. SPP nič nebráni v tom, keď dokáže tak výhodne nakupovať pre zákazníkov v Českej republike, aby tak robilo aj pre Slovensku, aby sám iniciatívne ceny znížil. Len potom by tu niekto nemohol kradnúť, a nemohli by odtekať tie obrovské rozdielové peniaze do niekoho vreciek. Že? Toto, čo vy nazývate energopomocou aj s tou cenotvorbou o ktorej som hovoril, ktorú realizujete, to je jedna obrovská plynová krádež. Je to ekonomická vlastizrada to, čo robíte. A raz sa za to tí ľudia, ktorým odtekajú tie peniaze, tie obrovské peniaze, budú zodpovedať. Ešte poviem jeden, taký osobný príklad, osobný, neosobný, myslím, že hovorila tu pani Luščíková z PS o tom, o tej, o to, o tej pomoci, toto čo vy, vy stvárate s tými 90 %, vy idete pomáhať a toto pomáhať, vy idete dotovať bohatých ľudí. Ako vy idete dotovať ľudí, ktorí majú vírivku. Viete aké je to super taká vírivka, ja to tiež mám. A je dobre, keď cigáro si dáte, pivečko alebo šampanské so ženou idete, s jahodami si tam dáte. To musíte kúriť, ja to kúrim na celý mesiac, lebo však neviem, kedy dostaneme chuť tam ísť. A vy mne budete to dotovať a takým jak som ja. Celý, celý mesiac imrvére to musí ísť, to nemôžete držať v nejakej nízkej teplote a potom si to pustiť, lebo vám to bude 12 hodín zohrievať. Celý mesiac 36, 37, 38 stupňov, a vy mi to budete dotovať. A tomu človeku, tomu chudákovi na tých lazoch, ktorý kúry drevom to dotovať nebudete, lebo nemá ani vírivku, nemá, nemá ani plyn a neviem, neviem čo, kúri si tam drevom, tomu dotovať nebudete. A mne, a mne podobným to dotovať budete. Vy si uvedomujete, že čo, čo, čo, čo ste to sem doniesli a čo idete robiť? Ako zíďte z kratšej cesty, lebo naozaj, toto čo robíte je niečo nehorázne. Idete vyťahovať peniaze nielen od ľudí na Slovensku, ale už aj z Európskej únie, a idete ich tu mirnix dirnix rozdávať aj bohatým ľuďom, bohatším, len preto, aby tie rozdielové peniaze mohli odtiecť do príslušných vreciek a do príslušných firiem, ktoré vlastnia aj politici, a raz sa to ľudia dozvedia. Ďakujem vám za pozornosť.